SISB เด้ง 7% เก็งงบ Q2 โตเด่น รับแผนปรับขึ้นค่าเทอม โบรกอัพกำไรปี 65 แตะ 287 ลบ.
SISB เด้ง 7% เก็งงบ Q2 โตเด่น จากการที่โรงเรียนไม่มีส่วนลดค่าเทอมแล้วและมีแผนปรับเพิ่มขึ้นค่าเทอม โบรกอัพกำไรปี 65 ขึ้น 16% แตะ 287 ลบ. แนะนำ "ซื้อ" ราคาเป้าหมาย 14.30 บ.
SISB เด้ง 7% เก็งงบ Q2 โตเด่น จากการที่โรงเรียนไม่มีส่วนลดค่าเทอมแล้วและมีแผนปรับเพิ่มขึ้นค่าเทอม โบรกอัพกำไรปี 65 ขึ้น 16% แตะ 287 ลบ. แนะนำ "ซื้อ" ราคาเป้าหมาย 14.30 บ.
24 พ.ค. 2565

ผู้สื่อข่าวรายงานว่าวันนี้ (24 พ.ค. 2565) ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 10:51 น. อยู่ที่ระดับ 12.80 บาท เพิ่มขึ้น 0.80 บาท หรือ 6.67% โดยทำจุดสูงสุดที่ 13 บาท และทำจุดต่ำสุดที่ 12บาท ด้วยมูลค่าการซื้อขาย 58.45 ล้านบาท

บล.ทิสโก้ ระบุในบทวิเคราะห์ (17 พ.ค. 2565) ว่า คาดแนวโน้มกำไรสุทธิไตรมาส 2-4/2565 จะเพิ่มขึ้นต่อเนื่องจากไตรมาสก่อน จากการที่โรงเรียนไม่มีส่วนลดค่าเทอมแล้วและมีแผนปรับเพิ่มขึ้นค่าเทอม 3-5% รวมถึงการเปิดปีการศึกษาใหม่ช่วงเดือน ส.ค. ที่จะมีจำนวนนักเรียนเพิ่มขึ้น โดยทางฝ่ายวิจัยปรับประมาณการกำไรสุทธิปี 2565-2566 เพิ่มขึ้น 16% และ 22% ตามลำดับ คาดกำไรสุทธิปี 2565 อยู่ที่ 287 ล้านบาท เพิ่มขึ้น 37% จากงวดเดียวกันของปีก่อน ส่วนปี 2566 อยู่ที่ 361 ล้านบาท เพิ่มขึ้น 26% จากงวดเดียวกันของปีก่อน โดยคาดจำนวนนักเรียนจะกลับมาเพิ่มขึ้นได้หลังสถานการณ์ COVID-19 ผ่อนคลาย และค่าเทอมที่มีการปรับเพิ่มขึ้น และการเลื่อนระดับชั้นเรียนซึ่งมีค่าเทอมที่แตกต่างกันเพิ่มขึ้นประมาณ 5-7% ในทุกการขึ้นระดับชั้นทุก 2 ปี
ทั้งนี้ทางฝ่ายวิจัยคาจำนวนนักเรียนปี 2565-2566 จะเพิ่มขึ้น 300 คน และ 500 คน ตามลำดับ จากจำนวนนักเรียนเริ่มกลับมาเรียนเพิ่มขึ้น และปี 2566 คาดจำนวนนักเรียน สาขานนทบุรี 200 คน จากที่มีทำเลพื้นที่ใหญ่ครอบคลุมการเดินทางสะดวกได้ในหลายเขตพื้นที่และ สาขาระยองคาด 150 คน จากที่ยังไม่มีโรงเรียนนานาชาติยังไม่มีการแข่งขัน และมีตลาดรองรับจาก GDP ที่จังหวัดระยองคิดเป็นอันดับ 2 ของประเทศไทย
อย่างไรก็ดีคาดผลประกอบการปีนี้เติบโตและการเปิดสาขาใหม่นนทบุรีและระยอง และยังมี upside จากแผนขยายสาขาต่างจังหวัดโครงการ Halving Project เจาะกลุ่มฐานลูกค้าใหม่ ค่าเทอมรองลงมาคาดหวังดึงกลุ่มนักเรียนโปรแกรม EP (English Program หลักสูตรผสม 2 ภาษา) ที่มีส่วนแบ่งการตลาดสูงถึง 27% ในขณะทีโรงเรียนนานาชาติมีส่วนแบ่งการตลาดเพียง 1% ราคา แนะนำ “ซื้อ” ราคาเป้าหมายอยู่ที่ 14.30 บาท